Diari Oficial de la Generalitat Valenciana


Sumari del DOGV 4563, del 11-08-2003 (2003/9282)

Informació pública del projecte de reparcel·lació forçosa de la unitat d'execució única del sector NPR-2 El Puntarró del Pla General d'Ordenació Urbana de Moncada.
-------------------------------------------------------------------------------------------------------------------------------------------------------------------

### Dades del document

Número de DOGV
:   4563

Data del DOGV
:   11-08-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/9282


Organisme emissor
:   Proyectos y Diseño Urbano, SL

Tipus de document
:   Anunci

Informació pública del projecte de reparcel·lació forçosa de la unitat d'execució única del sector NPR-2 El Puntarró del Pla General d'Ordenació Urbana de Moncada. [2003/F9282]
  
Proyectos y Diseño Urbano, SL, ha formulat el projecte de reparcel·lació forçosa de la unitat d'execució única del sector NPR-2 El Puntarró del Pla General d'Ordenació Urbana de Moncada, a l'empara del que es preveu en l'article 69, en relació amb l'article 48, ambdós de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24.11.1994).
  
En aplicació del que s'establix en l'article 48.1.C) en relació amb l'article 46.3, ambdós de la referida llei, és procedent sotmetre el projecte esmentat amb tota la documentació annexa a informació pública pel termini de 20 dies hàbils, comptats a partir del dia següent a la publicació d'este anunci en el Diari Oficial de la Generalitat Valenciana.
  
I a fi de dotar el procediment de les màximes garanties, d'acord amb el que s'establix en l'article 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, es publica el present anunci, dirigit als titulars de béns i drets la identitat dels quals és desconeguda, o sent-ne coneguda se'n desconeix el domicili; així com pel que fa a qualssevol altres titulars de béns i drets afectats per l'actuació, la titularitat, identitat o domicili dels quals no consta en el present procediment, que s'adjunten tot seguit.
  
Es fa constar que durant el termini esmentat els interessats en este procediment podran formular qualssevol al·legacions que els convinguen segons dret, tot això en els termes i les condicions de l'esmentada Llei 6/1994. A este efecte qualsevol interessat podrà consultar el projecte depositat a la notaria d'Alfredo Granell Dasí, situada a l'avinguda de les Germanies, número 1, de Moncada (València), CP 46335, els dies hàbils de 10.00 a 13.00 hores.
  
Igualment es fa constar que qualsevol persona podrà comparéixer a la dita notaria per a obtindre còpia de l'acta de protocol·lització del projecte i documents que s'hi adjunten, o sol·licitar que se li exhibisca esta.
  
Així mateix, la referida documentació, com també l'expedient administratiu, es podrà consultar als locals de l'Ajuntament de Moncada, els dies hàbils en idèntic horari, on es podran presentar les al·legacions que es formulen.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, cosa per la qual la present notificació val com a requeriment per a l'aportació de la indicada informació, amb l'advertiment així mateix que l'omissió, error o falsedat d'estes declaracions no podrà afectar el resultat objectiu de la reparcel·lació. En cas que s'apreciara dol o negligència greu es podrà exigir la responsabilitat civil o penal que corresponga.
  
Es fa constar que durant el període d'informació pública els propietaris de sòl que per l'escassa quantia del seu dret no reben adjudicació sobre parcel·la podran sol·licitar, d'acord amb altres propietaris, l'adjudicació dels seus drets formant un condomini en la finca de resultat, si fa al cas, adjudicada.
  
Així mateix, de conformitat amb el que es preveu en l'article 70.D) de la Llei Reguladora de l'Activitat Urbanística, paràgraf segon: «Durant l'exposició al públic de la reparcel·lació, a fi d'evitar el proindivís, els interessats podran efectuar-se requeriments recíprocs per a substituir les quotes de condomini previstes en el projecte amb indemnitzacions en metàl·lic. El requeriment haurà de cursar-se en escriptura pública i oferir, simultàniament i alternativament, el pagament o el cobrament de la indemnització en metàl·lic. Es donarà un termini de 10 dies al requerit per a elegir si preferix pagar o cobrar a un mateix preu unitari. Si un propietari no atén un requeriment formulat com cal s'entendrà que preferix cobrar i la reparcel·lació s'aprovarà en conseqüència».
  
Es fa constar expressament que el període d'informació pública d'este projecte de reparcel·lació constituïx, així mateix, termini hàbil per a l'esmena dels defectes existents en les garanties presentades per qui, estant disconforme amb la retribució en espècie establida en el programa d'actuació integrada, opte per retribuir en metàl·lic l'urbanitzador. Per tant, si finalitzat el termini d'informació pública les esmenes no s'hagueren produït, s'entendrà que els interessats retribuïxen en espècie l'urbanitzador, i es modificarà en tal sentit el projecte de reparcel·lació forçosa.